” ሁላችንም ትኩረት ያደረግነው ማሸነፍ ላይ ነው ” ቢንያም በላይ
የኢትዮጵያ ብሔራዊ ቡድን በነገው እለት ከሴራሊዮን ጋር የምድበ ስድስት ሁለተኛ ጨዋታውን ያከናውናል። ቡድኑ ለአንድ ወር ያህል ዝግጅት ሲያደርግ የቆየ ሲሆን ከሳምንቱ መጀመርያ ወዲህ በውጪ ሀገራት የሚጫወቱ አራት ተጫዋቾች ቡድኑን ተቀላቅለው ለጨዋታው ዝግጁ ሆነዋል። ከውጪ ከመጡት ተጫዋቾች መካከል በአልባኒያው ስከንደርቡ ኮርሲ እየተጫወተ የሚገኘው ቢንያም በላይ ከብሔራዊ ቡድኑ እና ከክለብ ህይወቱ ጋር የተያያዘ አስተያየቱን ሰጥቷል።ብሔራዊ ቡድኑን ከተቀላቀሉኩኝ አራት ቀኔ ነው። መልካም ጌዜንም እያሳለፍኩ ነው።አዎ አጭር ጌዜ ነው፤ ምክንያቱም ውድድር ላይ ነበርኩ። በፊፋ ህግ መሰረት መቀላቀል የምትችለው በዚህ ጊዜ ውስጥ ነው። ይህ ደግሞ ለሁሉም የሚሰራ ነው፤ የሴራሊዮን ቡድን ተጨዋቾችንም ያካትታል። ምንም ምክንያት አያስፈልገንም። የሴራሊዮን ቡድንን ተጋግዘን ማሸነፍ ነው ያለብን። እግዚአብሔር ይጨመርበት ሁሉም የተሰጠውን ኃላፊነት ከተወጣ ጥሩ ቀን ይሆንልናል ብዬ አምናለሁ።ከብሔራዊ ቡድን ራቅ ብዬ ነበር። ምክንያቱ በአሰልጣኝ አሸናፊ ጊዜ ስላልነበርኩኝ ነው። ተመልሼ ወደ ብሔራዊ በመቀላቀሌ ደስ ብሎኛል። በዮሐንስ ሳህሌ ጌዜ ቡድኑ ውጤታማ ነበር። ለቻን አልፈናል፤ እንዲሁም ሴካፋን በሶስተኛ ደረጃ ነው ያጠናቀቅነው። በአሰልጣኝ አብርሀምም ቆንጆ ጊዜ እያሳለፍን ነው። እግዚአብሔር ተጨምሮበት በፊት ከነበረው ብሔራዊ ቡድን የተሻለ ውጤት ለማስመዝገብ አስበናል።ያው እኔ ብቻ ሳይሆን ሁላችንም ትኩረት ያደረግነው ማሸነፍ ላይ ነው። ከዚህ በፊት የነበረው ውጤት ተፅዕኖ አይፈጥርብንም። ምክንያቱ ያኛው አልፏል። ይህ ስብስብ እንዳ አዲስ ነው የተዋቀረው። አዲስ ተስፋ እና ራዕይ ይዘን ነው የተነሳነው። ከእግዚአብሔር ጋር እናሳካዋለን።አጋጣሚውን ማግኘቴ ዕድለኛ ያስብለኛል። ነገር ግን ጠንካራ ሰራተኛም ነበርኩኝ። ያገኘሁትን ዕድል ተጠቅሜበታለሁ። ቀላል ነገር አይደለም አውሮፓ ውስጥ መጫወት። እዛ ስትጫወት ትልልቅ ተጫዋቹች ጋር የመገናኘት ዕድል ይኖርሀል። ለኔ ባጠቃላይ መልካም ነገር ነው። ሊጋችንም ጥሩ ነው። ኢትዮጵያን ተጨዋቾች ላይ ዕምነት እንዲኖራቸው እና ሌሎች የኔ አይነት ዕድል ያገኙ ጓደኞቼ ጠንክረን በመስራት ለተጨማሪ ተጨዋቾች ዕድሉን ማስፋት መቻል አለብን።በመጀመሪያው ሙከራ ወደ ጀርመኑ ቦርስያ ሞቺጋልባ ያመራው ሲሆን ወደ ኢትዮጽያ ተመልሺያለሁ ምክንያቱም እነሱ ሊያጫውቱኝ ያሰቡት በወጣቶች አካዳሚ ነበር። በጀርመን ህግ የአውሮፓ ዜግነት የሌለው ተጨዋች በዛ አካዳሚ ውስጥ መጫወት ስለማይችልም ነበር። በቀጣይ ሁለት ሶስት ቦታዋች ካመራው ባኃላ በአልባንያው ክለብ እስክንድርቡ መቀመጪያን አድርጊያለሁ።እግዚአብሔር ይመስገን ድሮ በቴሌቪዥን የማየውን ውድድር ላይ በአካል በመገኘቴ። እንዲሁም መጫወት መቻሌ ያለው ስሜት ከባድ ነው። ምክንያቱም ደግሞ በፊት የነበርኩበትን ስለሚያስታውሰኝ ነው። ለኔ ከባድ ውድድር ነበር። እንደ እስክንድሪያ ክለብ ታሪክ መስራት ችለናል። በጣም ጥሩ ጊዜ አሳልፈናል።በጣም ደስ ይላል። ሶስት ዋንጫዎችን ማግኘት የቻልነው ዘንድሩ ነው። በሊጉ በጣም ነግሰን ነበር። በተከታታይ ቻምፒዮን ስትሆን ያለህበትን ደረጃ ያመልክታል።የተሻለ ነገር የፈለገ ሰው መስራት አለበት። ስህተቶቹን ሁሌም ማረም አለበት። በቴክንኩ በኩል እኛ ኢትዮጽያን ብዙ ችግር የለብንም። ፕሮፊሽናል እግርኳስ የሚፈልገውን ማሟላት ከቻልን ወደፊት ብዙ በአውሮፓ መድረክ ላይ መታየት እንችላለን።እኔ ወጣት ነኝ። ወደፊት ከዚህም የተሻለ ነገር እንደሚኖረኝ ተስፋ አደርጋለሁ። ይህ የኔ የቤት ስራ ነው። አሁንም ገና ብዙ መስራት አለብኝ። አምናለሁ ያኔ ከዚህም የተሻለ ነገር ይመጣል ከፈጣሪ ጋር።